सीबीडीटी ने अपने वरिष्ठ अधिकारियों से व्यापार और उद्योग संगठनों और पेशेवरों संस्थानों के साथ नियमित बैठकें करने को कहा है। साथ ही उन्हें टाउनहॉल और संगोष्ठियों का आयोजन करने को भी कहा गया है। दिशानिर्देश में कहा गया है कि आयकर विभाग देशभर में उन स्थानों पर इस योजना के बारे में जानकारी दे जहां इस तरह के लोग आते हैं, जिनके पास कालाधन हो सकता है। इनमें क्लब हाउस, पॉश बाजार और महंगे उत्पादों के शोरूम शामिल हैं।